
ΤΕΥΧΟΣ ΔΕΥΤΕΡΟ Αρ. Φύλλου 1265 

24 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι και προϋποθέσεις και ειδικά θέματα εφαρμογής 
της ρύθμισης «νέας αρχής» των οφειλόμενων εισφο¬ 
ρών στους Φορείς Κοινωνικής Ασφάλισης της Υπο- 

παραγράφου ΙΑ.2 του Ν.4152/2013 (ΦΕΚ 107 Α'). 1 

Όροι και προϋποθέσεις και ειδικά θέματα εφαρμογής 
της πάγιας ρύθμισης των οφειλόμενων εισφορών 
στους Φορείς Κοινωνικής Ασφάλισης της Υποπα- 
ραγράφου ΙΑ.1 του Ν. 4152/2013 (ΦΕΚ 107 Α'). 2 


ΑΠΟΦΑΣΕΙΣ 

Αριθμ. Β/7/15878/2915 (1) 


Όροι και προϋποθέσεις και ειδικά θέματα εφαρμογής της 
ρύθμισης «νέας αρχής» των οφειλόμενων εισφορών 
στους Φορείς Κοινωνικής Ασφάλισης της Υποπαρα- 
γράφου ΙΑ.2 του Ν.4152/2013 (ΦΕΚ 107 Α'). 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 85/2012 (ΦΕΚ Α', 141) «Ιδρυση και μετονομασία 
Υπουργείων, μεταφορά και κατάργηση υπηρεσιών», όπως 
τροποποιήθηκε από τις διατάξεις της παρ.2 του άρθρ.1 του 
Π.Δ. 88/2012 (ΦΕΚ Α', 143). 

2. Το Π.Δ. 86/2012 (ΦΕΚ Α', 141) «Διορισμός Υπουργών, 
Αναπληρωτών Υπουργών και Υφυπουργών». 

3. Την παρ.10 της παραγράφου ΙΑ', Υποπαράγραφος ΙΑ.2 
του Ν. 4152/2013 (Α' 107) «Επείγοντα μέτρα εφαρμογής των 
νόμων 4046/2012, 4093/2012 και 4127/2013». 

4. Την ανάγκη καθορισμού θεμάτων και λεπτομερειών 
για την εφαρμογή των διατάξεων ρύθμισης οφειλόμενων 
εισφορών στους φορείς κοινωνικής ασφάλισης. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, ούτε και στους Προϋπολογισμούς των Φ.Κ.Α., απο¬ 
φασίζουμε: 

1. Η αίτηση για υπαγωγή στη ρύθμιση της Υποπαραγρά- 
φου ΙΑ.2: «Ρύθμιση νέας αρχής των οφειλόμενων εισφορών 
στους φορείς κοινωνικής ασφάλισης» της παραγράφου 
ΙΑ * 1 2 3 4 5 του άρθρου πρώτου του Ν.4152/2013 υποβάλλεται στα 
οικεία περιφερειακά ή τοπικά καταστήματα ή μονάδες των 
ασφαλιστικών οργανισμών. Η αίτηση δύναται να υποβάλ¬ 
λεται και ηλεκτρονικά, μέσω διαδικτυακής εφαρμογής για 
όλες τις περιπτώσεις που αυτό υποστηρίζεται τεχνικά. 


2. Η πρώτη δόση καταβάλλεται σε Τράπεζες. Η καταβολή 
των υπολοιπόμενων δόσεων γίνεται υποχρεωτικά με πά¬ 
για εντολή χρέωσης λογαριασμού σε πιστωτικό ίδρυμα Η 
αρμόδια υπηρεσία του φορέα δύναται να προσδιορίζει το 
λογαριασμό με τον οποίο θα συνδέεται η πάγια εντολή 
αυτόματης χρέωσης. Η ανωτέρω πάγια εντολή αυτόματης 
χρέωσης είναι υποχρεωτική. Από την υποχρέωση αυτή 
εξαιρούνται: α) οι οφειλέτες φυσικά πρόσωπα μη επιτη- 
δευματίες άνω των εξήντα πέντε (65) ετών, των οποίων 
η συνολική βασική οφειλή δεν ξεπερνά τα πέντε χιλιάδες 
ευρώ (5.000 €) και β) οι οφειλέτες φυσικά πρόσωπα που 
δεν διαθέτουν τραπεζικό λογαριασμό. 

3. Οφειλές που υπάγονται στη ρύθμιση: 

Α) Καθυστερούμενες έως την 31.12.2012 οφειλές μετά των 
νομίμων προσαυξήσεων, τελών καθυστέρησης και λοιπών 
επιβαρύνσεων, οι οποίες δεν έχουν εξοφληθεί με ρύθμιση ή 
με αναστολή πληρωμής ή διευκόλυνση ή άλλη νομοθετική 
ρύθμιση τμηματικής καταβολής οφειλών. 

Β) Δύνανται να υπαχθούν μετά από επιλογή του οφειλέτη: 

α) καθυστερούμενες έως την 31.12.2012 οφειλές, οι οποίες 
τελούν σε αναστολή είσπραξης, 

β) καθυστερούμενες έως και την 31.12.2012 οφειλές που 
έχουν υπαχθεί σε ρύθμιση των οποίων οι όροι τηρούνται, 
εφόσον επιλεγεί πρόγραμμα ρύθμισης με μικρότερο ή ίσο 
αριθμό δόσεων με το μεγαλύτερο αριθμό των εναπομε- 
νουσών δόσεων των υπαγόμενων ρυθμίσεων και με την 
προϋπόθεση ότι ο ανώτατος αριθμός δόσεων δεν υπερ¬ 
βαίνει τις σαράντα οκτώ (48) και δεν εκτείνεται πέραν 
της 30ης Ιουνίου 2017. Στην περίπτωση υπαγωγής στην 
νέα ρύθμιση επέρχεται απώλεια των διευκολύνσεων των 
προηγούμενων ρυθμίσεων. 

Γ) Εξαιρούνται και δεν δύναται να υπαχθούν στη ρύθμιση 
οφειλέτες που έχουν καταδικαστεί ή έχει ασκηθεί κατ’ 
αυτών ποινική δίωξη, για φοροδιαφυγή. Ο οφειλέτης δη¬ 
λώνει με υπεύθυνη δήλωσή του ότι δεν έχει καταδικαστεί 
για φοροδιαφυγή πρωτόδικα, τελεσίδικα ή αμετάκλητα 
και δεν έχει ασκηθεί εναντίον του ποινική δίωξη για φο¬ 
ροδιαφυγή. 

4. Οι υπαγόμενες στη ρύθμιση οφειλές δύναται να κατα¬ 
βληθούν εφάπαξ ή σε ισόποσες μηνιαίες δόσεις σύμφωνα 
με τους όρους της περίπτωσης Ι.α) της Υποπαραγράφου 
ΙΑ.2, της Παραγράφου ΙΑ του Ν.4152/2013. Η καταβολή της 
πρώτης δόσης πραγματοποιείται εντός επτά εργασίμων 
ημερών από την ημέρα υποβολής της αίτησης για υπαγω¬ 
γή στη ρύθμιση, οπότε η ρύθμιση θεωρείται ως κατ’αρχήν 
χορηγηθείσα και ο οφειλέτης τυγχάνει των ευεργετημά¬ 
των αυτής και μέχρι τον έλεγχο των δηλούμενων ή και 
προσκομιζόμενων στοιχείων από την αρμόδια υπηρεσία. 

Εάν ο οφειλέτης δεν ενημερωθεί διαφορετικά και εάν εντός 
έξι (6) μηνών από την κατά τα ανωτέρω καταβολή της 
πρώτης δόσης δεν προκόψει απώλεια αυτής, η ρύθμιση 
θεωρείται χορηγηθείσα με την επιφύλαξη των οριζομένων 
στην παράγραφο 8 της παρούσας. Για την καταβολή των 
δόσεων δεν απαιτείται ιδιαίτερη ειδοποίηση του οφειλέτη. 
Κατ'εξαίρεση για φυσικά πρόσωπα που δεν ασκούν επιχει¬ 
ρηματική δραστηριότητα για οφειλές έως πέντε χιλιάδες 
(5.000) ευρώ -εφόσον δηλώσουν αδυναμία εξόφλησης της 
οφειλής εφάπαξ ή έως 48 δόσεις - ο αριθμός των δόσε¬ 
ων καθορίζεται βάσει του εισοδήματος τους, με μέγιστο 
αριθμό δόσεων τις εκατό (100) ή ελάχιστο ποσό δόσης τα 
πενήντα (50,00) ευρώ, αποκλεισμένοι του ευεργετήματος 
των αντίστοιχων εκπτώσεων επί των κάθε είδους προ- 
σαυξήσεων, πρόσθετων τελών και λοιπών επιβαρύνσεων. 

5. Προϋποθέσεις υπαγωγής - Προσκομιζόμενα δικαιο- 
λογητικά. 

Α. Η αίτηση υπαγωγής δύναται να υποβληθεί άπαξ στις 
αρμόδιες υπηρεσίες, σε οποιοδήποτε χρονικό διάστημα 
κατά τη διάρκεια ισχύος της ρύθμισης υπό τις εξής προ¬ 
ϋποθέσεις: 

α) Η διάρκεια του διακανονισμού δεν δύναται να εκτεί¬ 
νεται πέραν της 30.06.2017. 

β) Καταβάλλονται ανελλιπώς οι τρέχουσες ασφαλιστικές 
εισφορές από 1.1.2013 και εφεξής. 

γ) Όσοι οφείλουν εισφορές από την 1.01.2013 εφόσον 
καταβάλλουν τις οφειλές αυτές πριν την ημερομηνία υπα¬ 
γωγής τους στη ρύθμιση. 

Β) Γ ια την υπαγωγή στη ρύθμιση πρέπει να αποδεικνύεται, 
η αδυναμία εξόφλησης της οφειλής τη δεδομένη χρονική 
στιγμή καθώς και η βιωσιμότητα του διακανονισμού, σύμ¬ 
φωνα με τα υποβαλλόμενα στοιχεία. 

Γ) Οι οφειλέτες πρέπει να έχουν υποβάλει τις εκ του 
νόμου δηλώσεις ασφάλισης μισθωτών της τελευταίας πε¬ 
νταετίας. 

Δ) Οι οφειλέτες φυσικά ή νομικά πρόσωπα, υποβάλλουν 
με την υποβολή της αίτησης υπαγωγής: 

ί) για ποσά οφειλών άνω των πέντε χιλιάδων ευρώ 
(5.000 €) και έως εβδομήντα πέντε χιλιάδων ευρώ (75.000 €), 
υπεύθυνη δήλωση του οφειλέτη ή του νόμιμου εκπροσώπου 
αυτού, του άρθρου 8 του Ν.1599/1986 στην οποία δηλώνονται 
λεπτομερείς πληροφορίες σχετικά με το σύνολο των περι¬ 
ουσιακών στοιχείων του οφειλέτη (κινητές αξίες και ακίνητη 
περιουσία οποιοσδήποτε μορφής), τα οικονομικά στοιχεία 
της επιχείρησης ή το ετήσιο εισόδημα, τους αριθμούς των 
τραπεζικών του λογαριασμών (ΙΒΑΝ), οχήματα των οποίων 
έχει την κυριότητα, απαιτήσεις από τρίτους καθώς και πλη¬ 
ροφορίες που περιλαμβάνουν οφειλές του σε ασφαλιστικά 
ταμεία ή άλλες υπηρεσίες του δημοσίου και άλλες πάγιες 
υποχρεώσεις προς τρίτους, εφόσον υφίστανται, το τρέχον 
και το αναμενόμενο εισόδημα/κύκλος εργασιών. 

ϋ) για ποσά οφειλών άνω των εβδομήντα πέντε χιλιάδων 
ευρώ (75.000€), ο οφειλέτης επιπλέον των δικαιολογητικών 
της περίπτωσης ί) προσκομίζει και βεβαίωση που υπέχει 
θέση υπεύθυνης δήλωσης, από τρίτο ανεξάρτητο εκτιμητή 
περί της ορθότητας των οικονομικών στοιχείων και των 
λοιπών δικαιολογητικών που αποδεικνύουν την αδυναμία 
εξόφλησης της οφειλής τη δεδομένη χρονική στιγμή, καθώς 
και τη βιωσιμότητα του διακανονισμού. Η δαπάνη για την 
αμοιβή του εκτιμητή βαρύνει αποκλειστικά τον οφειλέτη. 

ϋί) για ποσά άνω των τριακοσίων χιλιάδων ευρώ (300.000€), 
πέραν των ανωτέρω υπό ί) και ϋ) στοιχείων, απαιτείται σύ¬ 
σταση εγγύησης για τη διασφάλιση της οφειλής, η οποία 
μπορεί να συνίσταται σε: 

• προσκόμιση εγγυητικής επιστολής τράπεζας για όλο 
το διάστημα της ρύθμισης για το σύνολο της ρυθμιζόμενης 
οφειλής πλέον των επιβαρύνσεων, 


• πλήρη διασφάλιση της οφειλής με εγγραφή υποθήκης 
επί ακινήτου ελευθέρου βαρών αντικειμενικής αξίας του¬ 
λάχιστον ίσης με το ύψος της συνολικής οφειλής ή επί 
βεβαρημένου ακινήτου αντικειμενικής αξίας, αφαιρουμένων 
των ποσών για τα οποία έχουν εγγράφει βάρη, τουλάχιστον 
ίσης με τη συνολική οφειλή, 

• εγγύηση τρίτου αξιόχρεου προσώπου και 

• οποιοδήποτε άλλο τρόπο εγγύησης αποδεκτό από τις 
αρμόδιες αρχές των ασφαλιστικών οργανισμών. 

Τα ως άνω δικαιολογητικά των περιπτώσεων ί) και 
ϋ) (βεβαίωση που υπέχει θέση υπεύθυνης δήλωσης τρίτου 
ανεξάρτητου εκτιμητή, εγγυητική επιστολή και τα δικαιο- 
λογητικά για το προσφερόμενο προς υποθήκη ακίνητο κλπ) 
προσκομίζονται ή αποστέλλονται ταχυδρομικά με συστη¬ 
μένη επιστολή στα αρμόδια περιφερειακά ή τοπικά υποκα¬ 
ταστήματα ή μονάδες των φορέων κοινωνικής ασφάλισης 
εντός μηνάς από την ημερομηνία υποβολής της αίτησης. 
Με όμοιο τρόπο και εντός της ίδιας προθεσμίας υποβάλ¬ 
λονται και τα λοιπά δικαιολογητικά σε περίπτωση που η 
αίτηση υπαγωγής στη ρύθμιση υποβάλλεται ηλεκτρονικά. 

6. Στις περιπτώσεις ύψους οφειλής έως 75.000 ευρώ, η 
αδυναμία εξόφλησης της οφειλής τη δεδομένη χρονική 
στιγμή υποβολής της αίτησης και η βιωσιμότητα του δι¬ 
ακανονισμού, αξιολογούνται από τις αρμόδιες υπηρεσίες 
βάσει της υπεύθυνης δήλωσης που υποβάλλεται. 

7. Στις περιπτώσεις ύψους οφειλής άνω των 75.000 ευρώ, 
η αδυναμία εξόφλησης της οφειλής τη δεδομένη χρονική 
στιγμή υποβολής της αίτησης και η βιωσιμότητα του δια¬ 
κανονισμού αξιολογείται από τον ανεξάρτητο τρίτο φορέα. 
Η προαναφερθείσα βεβαίωση -μελέτη βιωσιμότητας πρέπει 
να περιλαμβάνει την καθαρή θέση, ανάλυση ρευστότη¬ 
τας και προσδοκόμενα έσοδα, αναμενόμενες δαπάνες του 
οφειλέτη. 

8. Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής και την άμεση 
επιδίωξη της είσπραξής της με όλα τα προβλεπόμενα από 
την ισχύουσα νομοθεσία μέτρα, εάν ο οφειλέτης: 

α) δεν καταβάλλει εμπρόθεσμα μία δόση της ρύθμισης 
πέραν της μίας φοράς, 

β) δεν καταβάλλει εμπρόθεσμα τις τρέχουσες ασφα¬ 
λιστικές εισφορές, καθ' όλο το διάστημα της ρύθμισης 
καταβολής των οφειλών του και μέχρι την εξόφλησή τους, 

γ) έχει υποβάλει ανακριβή ή ανεπαρκή στοιχεία προκει- 
μένου να του χορηγηθεί η ρύθμιση. 

δ) Στην περίπτωση που διαπιστωθεί σε οποιοδήποτε στά¬ 
διο της ρύθμισης ότι δεν πληρούνται οι όροι των διατάξεων 
της Υποπαραγράφου ΙΑ.2 της παραγράφου ΙΑ του άρθρου 
πρώτου του Ν.4152/2013 και της παρούσας απόφασης, ο 
οφειλέτης χάνει τα ευεργετήματα της ρύθμισης, καθίσταται 
απαιτητό το σύνολο του υπολοίπου της οφειλής και των 
προηγούμενων προσαυξήσεων και καταπίπτουν οι προ- 
σφερθείσες εγγυήσεις. 

9. Λοιπά στοιχεία της ρύθμισης. 

α) Αρμόδια για την εξέταση των δικαιολογητικών, την 
χορήγηση της ρύθμισης, την παρακολούθηση και την τή¬ 
ρηση των όρων αυτής και κάθε άλλη αναγκαία διαδικασία, 
ορίζεται η η υπηρεσία (Διεύθυνση, τμήμα κλπ) του οικείου 
ασφαλιστικού φορέα που είναι αρμόδια για την επιδίωξη 
είσπραξης της οφειλής. 

β) Σε περίπτωση που ζητείται αποδεικτικό ασφαλιστικής 
ενημερότητας για οφειλές προς τους Φορείς Κοινωνικής 
Ασφάλισης στους οφειλέτες χορηγείται μηνιαίο πιστοποιη¬ 
τικό οφειλής χωρίς παρακράτηση στο οποίο πιστοποιείται 
και το υπολειπόμενο ποσό οφειλής. 

γ) Ως ανεξάρτητοι εκτιμητές ορίζονται οι ορκωτοί ελε¬ 
γκτές - λογιστές, οι λογιστές- φοροτεχνικοί και οι κατέ- 
χοντες άδεια ασκήσεως δικηγορικού λειτουργήματος. Η 
βεβαίωση από τους ως άνω εκτιμητές πιστοποιεί όλες τις 

υποχρεώσεις του οφειλέτη προς το κράτος και προς τρί¬ 
τους, την περιουσιακή κατάσταση του οφειλέτη ως προς 
την παροχή επαρκών εγγυήσεων για την χορήγηση ρύθ¬ 
μισης τμηματικής καταβολής, καθώς και τα αποτελέσματα 
επί της αναμενόμενης ρευστότητας από την ενδεχόμενη 
υπαγωγή του οφειλέτη σε άλλους διακανονισμούς με το 
δημόσιο ή με τρίτους φορείς. Σε περίπτωση προσκόμι¬ 
σης της ανωτέρω βεβαίωσης-μελέτης βιωσιμότητας από 
ορκωτούς ελεγκτές - λογιστές δεν απαιτείται περαιτέρω 
αξιολόγηση των οικονομικών στοιχείων από τις υπηρεσί¬ 
ες των ασφαλιστικών οργανισμών. Άλλως, σε περίπτωση 
προσκόμισης βεβαίωσης από λογιστή ή δικηγόρο, η αρμό¬ 
δια υπηρεσία του ασφαλιστικού φορέα αξιολογεί τα προ- 
σκομισθέντα στοιχεία. Σε περίπτωση προσφερόμενου για 
υποθήκη ακινήτου δύναται να υπάρχει εκτίμηση της αξίας 
του από κατέχοντα άδεια ασκήσεως του επαγγέλματος 
του μηχανικού. Η δαπάνη για την αμοιβή των ανωτέρω 
εκτιμητών βαρύνει αποκλειστικά τον οφειλέτη. 

δ) Το ισχύον επιτόκιο με το οποίο επιβαρύνεται η υπα- 
χθείσα στη ρύθμιση οφειλή από 01.01.2013 προσδιορίζεται 
στην περίπτωση 8.γ της Υποπαραγράφου ΙΑ.2, παρ. ΙΑ πρώ¬ 
του άρθρου του ν.4152/2013. 

10. Δυνατότητα αλλαγής προγράμματος ρύθμισης. 

α) Εφόσον ο οφειλέτης επιθυμεί σε οποιοδήποτε στάδιο 
της ρύθμισης να εξοφλήσει εφάπαξ τις υπόλοιπες δόσεις 
των ρυθμισμένων οφειλών, θα τύχει απαλλαγής επί του 
εναπομείναντος ποσού των προσαυξήσεων εκπρόθεσμης 
καταβολής, κατά ποσοστό ίσο με αυτό που αντιστοιχεί 
στον αριθμό των μηνιαίων δόσεων που τελικά διαμορφώ¬ 
νεται με την εξόφληση. 

β) Μετάβαση από τη ρύθμιση της νέας αρχής στην πάγια 
ρύθμιση δεν επιτρέπεται. 

11. Από τη δημοσίευση του Ν.4152/2013 καταργείται η 
δυνατότητα νέας υπαγωγής σε κάθε υφιστάμενη ρύθμιση. 

12. Κατά τα λοιπά ισχύουν τα οριζόμενα στις διατάξεις 
της Υποπαραγράφου ΙΑ.2 της παραγράφου ΙΑ του άρθρου 
πρώτου του ν.4152/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. Β/7/15877/2914 (2) 

Όροι και προϋποθέσεις και ειδικά θέματα εφαρμογής της 
πάγιας ρύθμισης των οφειλόμενων εισφορών στους Φο¬ 
ρείς Κοινωνικής Ασφάλισης της Υποπαραγράφου ΙΑ.1 
του Ν. 4152/2013 (ΦΕΚ 107 Α'). 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 85/2012 (ΦΕΚ Α', 141) «Ίδρυση και μετονομασία 
Υπουργείων, μεταφορά και κατάργηση υπηρεσιών», όπως 
τροποποιήθηκε από τις διατάξεις της παρ.2 του άρθρ.1 του 
Π.Δ. 88/2012 (ΦΕΚ Α', 143). 

2. Το Π.Δ. 86/2012 (ΦΕΚ Α', 141) «Διορισμός Υπουργών, 
Αναπληρωτών Υπουργών και Υφυπουργών». 

3. Την παρ.7 της παραγράφου ΙΑ', Υποπαράγραφος ΙΑ.1 
του Ν. 4152/2013 (Α'107) «Επείγοντα μέτρα εφαρμογής των 
νόμων 4046/2012, 4093/2012 και 4127/2013». 

4. Την ανάγκη καθορισμού θεμάτων και λεπτομερειών 
για την εφαρμογή των διατάξεων ρύθμισης οφειλόμενων 
εισφορών στους φορείς κοινωνικής ασφάλισης. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 


σμού, ούτε και στους Προϋπολογισμούς των Φ.Κ.Α., απο¬ 
φασίζουμε 

1. Η αίτηση για υπαγωγή στη ρύθμιση της Υποπαραγρά- 
φου ΙΑ.1: «Πάγια ρύθμιση των οφειλόμενων εισφορών στους 
φορείς κοινωνικής ασφάλισης» της παραγράφου ΙΑ' του 
άρθρου πρώτου του Ν.4152/2013 υποβάλλεται στα οικεία 
περιφερειακά ή τοπικά καταστήματα ή μονάδες των ασφα¬ 
λιστικών οργανισμών. Η αίτηση δύναται να υποβάλλεται και 
ηλεκτρονικά, μέσω διαδικτυακής εφαρμογής για όλες τις 
περιπτώσεις που αυτό υποστηρίζεται τεχνικά. 

2. Η πρώτη δόση καταβάλλεται σε Τράπεζες. Η καταβολή 
των υπολοιπόμενων δόσεων γίνεται υποχρεωτικά με πά¬ 
για εντολή χρέωσης λογαριασμού σε πιστωτικό ίδρυμα. Η 
αρμόδια υπηρεσία του φορέα δύναται να προσδιορίζει το 
λογαριασμό με τον οποίο θα συνδέεται η πάγια εντολή 
αυτόματης χρέωσης. Η ανωτέρω πάγια εντολή αυτόμα¬ 
της χρέωσης είναι υποχρεωτική. Από την υποχρέωση αυτή 
εξαιρούνται: α) οι οφειλέτες φυσικά πρόσωπα μη επιτη- 
δευματίες άνω των εξήντα πέντε (65) ετών, των οποίων 
η συνολική βασική οφειλή δεν ξεπερνά τα πέντε χιλιάδες 
ευρώ (5.000€) και β) οι οφειλέτες φυσικά πρόσωπα που δεν 
διαθέτουν τραπεζικό λογαριασμό. 

3. Οφειλές που υπάγονται στη ρύθμιση: 

α) Καθυστερούμενες οφειλές, μετά των νομίμων προσαυ¬ 
ξήσεων, τελών καθυστέρησης και λοιπών επιβαρύνσεων 
έως την ημερομηνία της αίτησης υπαγωγής οφειλών, οι 
οποίες δεν έχουν εξοφληθεί με ρύθμιση ή με αναστολή 
πληρωμής ή διευκόλυνση ή άλλη νομοθετική ρύθμιση τμη¬ 
ματικής καταβολής οφειλών. 

β) Δύνανται να υπαχθούν μετά από επιλογή του οφειλέτη 
και οι καθυστερούμενες έως την ημερομηνία υποβολής της 
αίτησης υπαγωγής οφειλές, οι οποίες τελούν σε αναστολή 
είσπραξης, 

γ) Εξαιρούνται και δεν δύναται να υπαχθούν στη ρύθμιση 
οφειλέτες που έχουν καταδικαστεί ή έχει ασκηθεί κατ’ αυ¬ 
τών ποινική δίωξη, για φοροδιαφυγή. Ο οφειλέτης δηλώνει 
με υπεύθυνη δήλωσή του ότι δεν έχει καταδικαστεί για 
φοροδιαφυγή πρωτόδικα, τελεσίδικα ή αμετάκλητα και δεν 
έχει ασκηθεί εναντίον του ποινική δίωξη για φοροδιαφυγή. 

Οι υπαγόμενες στη ρύθμιση οφειλές ρυθμίζονται σε δώδεκα 
(12) ισόποσες μηνιαίες δόσεις με κεφαλαιοποίηση τον προη¬ 
γούμενο της ρύθμισης μήνα. Η καταβολή της πρώτης δόσης 
πραγματοποιείται εντός επτά εργασίμων ημερών από την ημέ¬ 
ρα υποβολής της αίτησης για υπαγωγή στη ρύθμιση, οπότε η 
ρύθμιση θεωρείται ως καΤαρχήν χορηγηθείσα και ο οφειλέτης 
τυγχάνει των ευεργετημάτων αυτής και μέχρι τον έλεγχο των 
δηλούμενων ή και προσκομιζόμενων στοιχείων από την αρμό¬ 
δια υπηρεσία. Εάν ο οφειλέτης δεν ενημερωθεί διαφορετικά και 
εάν εντός έξι (6) μηνών από την κατά τα ανωτέρω καταβολή 
της πρώτης δόσης δεν προκόψει απώλεια αυτής, η ρύθμιση 
θεωρείται χορηγηθείσα με την επιφύλαξη των οριζομένων στην 
παράγραφο 8 της παρούσας. Για την καταβολή των δόσεων 
δεν απαιτείται ιδιαίτερη ειδοποίηση του οφειλέτη. 

4. Προϋποθέσεις υπαγωγής - Προσκομιζόμενα δικαιο- 
λογητικά. 

α) Για την υπαγωγή στη ρύθμιση πρέπει να αποδεικνύεται, 
η αδυναμία εξόφλησης της οφειλής τη δεδομένη χρονική 
στιγμή καθώς και η βιωσιμότητα του διακανονισμού, σύμ¬ 
φωνα με τα υποβαλλόμενα στοιχεία. 

β) Οι οφειλέτες πρέπει να έχουν υποβάλει τις εκ του 
νόμου δηλώσεις ασφάλισης μισθωτών της τελευταίας πε¬ 
νταετίας, 

γ) Οι οφειλέτες φυσικά ή νομικά πρόσωπα, υποβάλλουν 
με την υποβολή της αίτησης υπαγωγής: 

ί) για ποσά οφειλών άνω των πέντε χιλιάδων ευρώ (5.000 €) 
και έως πενήντα χιλιάδων ευρώ (50.000 €), υπεύθυνη δή¬ 
λωση του οφειλέτη ή του νόμιμου εκπροσώπου αυτού, του 
άρθρου 8 του Ν.1599/1986 στην οποία δηλώνονται λεπτό- 

μερείς πληροφορίες σχετικά με το σύνολο των περιουσι¬ 
ακών στοιχείων του οφειλέτη (κινητές αξίες και ακίνητη 
περιουσία οποιοσδήποτε μορφής), τα οικονομικά στοιχεία 
της επιχείρησης ή το ετήσιο εισόδημα, τους αριθμούς των 
τραπεζικών του λογαριασμών (ΙΒΑΝ), οχήματα των οποίων 
έχει την κυριότητα, απαιτήσεις από τρίτους καθώς και πλη¬ 
ροφορίες που περιλαμβάνουν οφειλές του σε ασφαλιστικά 
ταμεία ή άλλες υπηρεσίες του δημοσίου και άλλες πάγιες 
υποχρεώσεις προς τρίτους, εφόσον υφίστανται, το τρέχον 
και το αναμενόμενο εισόδημα/κύκλος εργασιών. 

μ) για ποσά οφειλών άνω των πενήντα χιλιάδων ευρώ 
(50.000€), ο οφειλέτης επιπλέον των δικαιολογητικών της 
περίπτωσης ί) προσκομίζει και βεβαίωση που υπέχει θέση 
υπεύθυνης δήλωσης από τρίτο ανεξάρτητο εκτιμητή περί 
της ορθότητας των οικονομικών στοιχείων και των λοιπών 
δικαιολογητικών που αποδεικνύουν την αδυναμία εξόφλη¬ 
σης της οφειλής τη δεδομένη χρονική στιγμή, καθώς και τη 
βιωσιμότητα του διακανονισμού. Η δαπάνη για την αμοιβή 
του εκτιμητή βαρύνει αποκλειστικά τον οφειλέτη. 

ίϋ) για ποσά άνω των εκατόν πενήντα χιλιάδων ευρώ 
(150.000 €), πέραν των ανωτέρω υπό ί) και ϋ) στοιχείων, 
απαιτείται σύσταση εγγύησης για τη διασφάλιση της οφει¬ 
λής, η οποία μπορεί να συνίσταται σε: 

• προσκόμιση εγγυητικής επιστολής τράπεζας για όλο 
το διάστημα της ρύθμισης για το σύνολο της ρυθμιζόμενης 
οφειλής πλέον των επιβαρύνσεων, 

• πλήρη διασφάλιση της οφειλής με εγγραφή υποθήκης 
επί ακινήτου ελευθέρου βαρών αντικειμενικής αξίας του¬ 
λάχιστον ίσης με το ύψος της συνολικής οφειλής ή επί 
βεβαρημένου ακινήτου αντικειμενικής αξίας, αφαιρουμένων 
των ποσών για τα οποία έχουν εγγράφει βάρη, τουλάχιστον 
ίσης με τη συνολική οφειλή, 

• εγγύηση τρίτου αξιόχρεου προσώπου και 

• οποιοδήποτε άλλο τρόπο εγγύησης αποδεκτό από τις 
αρμόδιες αρχές των ασφαλιστικών οργανισμών. 

Τα ως άνω δικαιολογητικά των περιπτώσεων ϋ) και 
ίϋ) (βεβαίωση που να υπέχει θέση υπεύθυνης δήλωσης τρίτου 
ανεξάρτητου εκτιμητή, εγγυητική επιστολή και τα δικαιολο- 
γητικά για το προσφερόμενο προς υποθήκη ακίνητο κλπ) 
προσκομίζονται ή αποστέλλονται ταχυδρομικά με συστη¬ 
μένη επιστολή στα αρμόδια περιφερειακά ή τοπικά υποκα¬ 
ταστήματα ή μονάδες των φορέων κοινωνικής ασφάλισης 
εντός μηνάς από την ημερομηνία υποβολής της αίτησης. Με 
όμοιο τρόπο και εντός της ίδιας προθεσμίας υποβάλλονται 
και τα λοιπά δικαιολογητικά σε περίπτωση που η αίτηση 
υπαγωγής στη ρύθμιση υποβάλλεται ηλεκτρονικά. 

5. Στις περιπτώσεις ύψους οφειλής έως 50.000 ευρώ, η 
αδυναμία εξόφλησης της οφειλής τη δεδομένη χρονική 
στιγμή υποβολής της αίτησης και η βιωσιμότητα του δι¬ 
ακανονισμού, αξιολογούνται από τις αρμόδιες υπηρεσίες 
βάσει της υπεύθυνης δήλωσης που υποβάλλεται. 

6. Στις περιπτώσεις ύψους οφειλής άνω των 50.000 ευρώ, 
η αδυναμία εξόφλησης της οφειλής τη δεδομένη χρονική 
στιγμή υποβολής της αίτησης και η βιωσιμότητα του δια¬ 
κανονισμού αξιολογείται από τον ανεξάρτητο τρίτο φορέα. 
Η προαναφερθείσα βεβαίωση -μελέτη βιωσιμότητας πρέπει 
να περιλαμβάνει την καθαρή θέση, ανάλυση ρευστότη¬ 
τας και προσδοκόμενα έσοδα, αναμενόμενες δαπάνες του 
οφειλέτη. 

7. Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής και την άμεση 
επιδίωξη της είσπραξής της με όλα τα προβλεπόμενα από 
την ισχύουσα νομοθεσία μέτρα, εάν ο οφειλέτης: 

α) δεν καταβάλλει εμπρόθεσμα μία δόση της ρύθμισης 
πέραν της μίας φοράς, 

β) δεν καταβάλλει εμπρόθεσμα τις τρέχουσες ασφα¬ 
λιστικές εισφορές, καθ’ όλο το διάστημα της ρύθμισης 
καταβολής των οφειλών του και μέχρι την εξόφλησή τους, 


γ) έχει υποβάλει ανακριβή ή ανεπαρκή στοιχεία προκει- 
μένου να του χορηγηθεί η ρύθμιση. 

δ) Στην περίπτωση που διαπιστωθεί σε οποιοδήποτε στά¬ 
διο της ρύθμισης ότι δεν πληρούνται οι όροι των διατάξεων 
της Υποπαραγράφου ΙΑ.1 της παραγράφου ΙΑ' του άρθρου 
πρώτου του Ν.4152/2013 και της παρούσας απόφασης, ο 
οφειλέτης χάνει τα ευεργετήματα της ρύθμισης, καθίστα¬ 
ται απαιτητό το σύνολο του υπολοίπου της οφειλής και 
καταπίπτουν οι προσφερθείσες εγγυήσεις. 

8. Λοιπά στοιχεία της ρύθμισης. 

α) Αρμόδια για την εξέταση των δικαιολογητικών, την 
χορήγηση της ρύθμισης, την παρακολούθηση και την τή¬ 
ρηση των όρων αυτής και κάθε άλλη αναγκαία διαδικασία, 
ορίζεται η υπηρεσία (Διεύθυνση, τμήμα κλπ) του οικείου 
ασφαλιστικού φορέα που είναι αρμόδια για την επιδίωξη 
είσπραξης της οφειλής. 

β) Σε περίπτωση που ζητείται αποδεικτικό ασφαλιστικής 
ενημερότητας για οφειλές προς τους Φορείς Κοινωνικής 
Ασφάλισης στους οφειλέτες χορηγείται μηνιαίο πιστοποιη¬ 
τικό οφειλής χωρίς παρακράτηση στο οποίο πιστοποιείται 
και το υπολειπόμενο ποσό οφειλής. 

γ) Ως ανεξάρτητοι εκτιμητές ορίζονται οι ορκωτοί ελε¬ 
γκτές - λογιστές, οι λογιστές- φοροτεχνικοί και οι κατέ- 
χοντες άδεια ασκήσεως δικηγορικού λειτουργήματος. Η 
βεβαίωση από τους ως άνω εκτιμητές πιστοποιεί όλες τις 
υποχρεώσεις του οφειλέτη προς το κράτος και προς τρί¬ 
τους, την περιουσιακή κατάσταση του οφειλέτη ως προς 
την παροχή επαρκών εγγυήσεων για την χορήγηση ρύθ¬ 
μισης τμηματικής καταβολής, καθώς και τα αποτελέσματα 
επί της αναμενόμενης ρευστότητας από την ενδεχόμενη 
υπαγωγή του οφειλέτη σε άλλους διακανονισμούς με το 
δημόσιο ή με τρίτους φορείς. Σε περίπτωση προσκόμι¬ 
σης της ανωτέρω βεβαίωσης-μελέτης βιωσιμότητας από 
ορκωτούς ελεγκτές - λογιστές δεν απαιτείται περαιτέρω 
αξιολόγηση των οικονομικών στοιχείων από τις υπηρεσί¬ 
ες των ασφαλιστικών οργανισμών. Άλλως, σε περίπτωση 
προσκόμισης βεβαίωσης από λογιστή ή δικηγόρο, η αρμό¬ 
δια υπηρεσία του ασφαλιστικού φορέα αξιολογεί τα προ- 
σκομισθέντα στοιχεία. Σε περίπτωση προσφερόμενου για 
υποθήκη ακινήτου δύναται να υπάρχει εκτίμηση της αξίας 
του από κατέχοντα άδεια ασκήσεως του επαγγέλματος 
του μηχανικού. Η δαπάνη για την αμοιβή των ανωτέρω 
εκτιμητών βαρύνει αποκλειστικά τον οφειλέτη. 

δ) Τα προβλεπόμενα πρόσθετα τέλη του εδαφίου δ’ της 
παραγράφου 1 του άρθρου 27 του α.ν. 1846/1951 (ΑΊ79), 
όπως αντικαταστάθηκε και ισχύει με το άρθρο 21 του 
ν.4075/2012 (Α'89), παύουν να ισχύουν για ασφαλιστικές 
εισφορές υπέρ του εκάστοτε φορέα κοινωνικής ασφάλισης, 
μισθολογικών περιόδων από 1.01.2013 και εφεξής, οι οποίες 
δεν καταβάλλονται εμπροθέσμως. Στη περίπτωση αυτή 
θα επιβαρύνονται με το επιτόκιο αναχρηματοδότησης της 
Ευρωπαϊκής Κεντρικής Τράπεζας, συν ένα περιθώριο 800 
μονάδων βάσης, υπολογισμένο σε ετήσια βάση. 

ε) Το ισχύον επιτόκιο με το οποίο επιβαρύνεται η υπα- 
χθείσα στη ρύθμιση κύρια οφειλή από το μήνα υπαγωγής 
στη ρύθμιση προσδιορίζεται στην περίπτωση 6.γ της Υπο- 
παραγράφου ΙΑ.1, παρ. ΙΑ πρώτου άρθρου του ν.4152/2013. 

9. Από τη δημοσίευση του Ν.4152/2013 καταργείται η δυ¬ 
νατότητα νέας υπαγωγής σε κάθε υφιστάμενη ρύθμιση. 

10. Κατά τα λοιπά ισχύουν τα οριζόμενα στις διατάξεις 
της Υποπαραγράφου ΙΑ.1 της παραγράφου ΙΑ του άρθρου 
πρώτου του ν.4152/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαίου 2013 


Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

